Az egész nagyon homályos.
Mintha ködön át nézném.
Próbálja meg, Maxine!
Én tényleg próbálom.
Én csak a helyemet kerestem.
Hogy lehessek valaki a világon.
Ám egy nő sikere mindig nagy árral jár.
Amit súlyosan megfizet.
JULIET MCDANIEL MR. & MRS. AMERICAN PIE REGÉNYE ALAPJÁN
A szezon kezdetén jártunk.
Azokban a mámorító hónapokban, amikor a tehetősek megérkeznek,
hogy rák módjára összepasszírozódjanak Palm Beachen.
De melyik ollója csípett meg?
Vajon...
Evelyn Rollins,
az önjelölt méhkirálynő,
a gyermekrák elleni harc derék katonája?
Az adakozásának hála igazi szupersztár lett.
RÁK GYERMEKGYÓGYÁSZATI INTÉZET
Az év önkéntese, immár kilencedik éve!
Igazán leköteleznek.
EVELYN ROLLINS: AZ ÉV ÖNKÉNTESE
Vagy Dinah Donahue?
DINAH DONAHUE: AZ ÚJ KIRÁLYNŐ?
A nagykövet felesége.
Legyen szép napod!
Találkozunk a klubban!
Ő volt Ms. Evelyn trónjának várományosa...
már ha nem szól közbe a libidója.
Biztosan nem a Gyémánt Oldalak hölgyei a tettesek.
Az özvegy, akinek élete kissé kipezsgett a pezsgőtől.
Vagy a 30 millióval rohangáló aranyásó örökösnő.
A maffiózó férjével.
Van itt egy régi mondás: ha Palm Beachre jössz,
azt hiszed, te vagy a legidősebb és leggazdagabb,
aztán rájössz, hogy éppenséggel te vagy a legfiatalabb és legszegényebb.
Mindössze két hete voltam Palm Beachen.
De azt már tudtam: nekem a Palm Royale-ban van a helyem,
a világ legexkluzívabb klubjában.
A rákok megehetik a kalapjukat.
A Grasshoppere!
Végül megtalálta a csokoládélikőrt!
Elküldtünk érte valakit.
Hát, ezt nevezem én átlagon felüli kiszolgálásnak!
Várjon! Nem kell valamit aláírnom?
Parancsol?
- Most lebuktam? - Mondhatni.
Képzeljétek, mit hallottam!
Perry szerint a nők betörtek az étterembe,
asztalt követelve.
Dehát az az ebéd csak férfiaknak szólt!
Én támogatom a szeparálást.
Privát szféra a privát énünknek.
Ha ebből áll a nők világa 1969-ben,
mi lesz itt 1970-ben?
Jönnek a kommunisták.
Hölgyeim, az ország eleshet. Semmi sem szent, ami szép.
Palm Beach az utolsó mentsvárunk.
Ha elesik, én megyek Caprira, örökre búcsút intek Amerikának!
Bárcsak visszatérnénk a békeidőbe,
amikor a nők még nem járathatták le magukat ennyiféle módon!
Milyen igaz!
Mrs. Nixon is hozzászólt, szerinte a nőknek már vannak jogaik.
Csupán rajtuk múlik, élnek-e velük.
Pontosan. Tudták, hogy tanár volt?
Igen, Pat Nixon,
mielőtt First Lady lett, tanár volt.
Nahát...
Az alantas munkájából egészen a Fehér Házig jutott.
Le vagyok nyűgözve, Mrs. Rollins.
Tudja a nevemet.
Hát hogyne! Szerepel a Gyémánt Oldalakban.
Ahogy önök is.
Mindennap olvasom. Mintha a rokonaim lennének.
Mrs. Davidsoul!
Mrs. Donahue!
Mrs. Kimberly-Marco!
- Mi nem ismerjük önt. - Maxine Simmons vagyok. Örvendek.
- Nem zavarok, ugye? - Nos...
Tetszett, amit az előkelőség haláláról mondott. Szabályosan meggyászoltam.
Igencsak opportunista időket élünk.
Így van!
Hol is tartottunk?
Hölgyeim, emeljük poharunkat a drága Dinah kitüntetésére!
Örültem.
Az év önkéntesére,
a legjobb barátnőnkre és a gyermekrák főellenségére!
Még elpirulok, Evelyn!
Ki varrja a báli ruhádat?
Meglepő módon Grayman a Ceil Chapmantől.
De most nem a ruha és a parti a lényeg. Nem rólam szól az est.
Hanem a rákról.
Igen.
Őszintén szólva azt hittem,
Evelynt tüntetik ki... újfent.
- Mi is. - Lehet, nem én viszem a prímet...
de így több időm marad más, nemesebb célokra.
Ó, igen.
- Újabb kör? - Hát hogyne, kedves.
Ó, köszönöm.
JÖJJÖN VELEM! AZONNAL!
Befejezhetném az italomat?
Ez a kedves úriember nagy áldozatot hozott a csokoládélikőrömért.
Négy másodpercet kap, hogy megkíméljem a méltóságát,
utána a kedves úriember a hajánál fogva rángatja ki.
Koreai veterán. Képes rá.
Köszönöm a szolgálatát.
Hogyan jutott át a biztonságiakon?
Hátulról jöttem be.
A Palm Royale-nak nincsen hátsó bejárata.
Nem mondtam, hogy bejárat volt.
- Átmásztam a falon. - Milyen sportos!
A sportosságom csupán az egyik pozitív tulajdonságom,
ami megmutatja, klubtagságommal mennyit nyerne a Palm Royale.
Ön soha nem lesz a Palm Royale klubtagja.
Tudom, magas a léc.
De biztosan megütném, ha kapnék egy esélyt.
Mint tudja, a klubtagság folyamatának elindításához
kell egy jelölő tag.
Azt hogy szerezzek, ha senkit sem ismerhetek meg?
Én rendes nő vagyok,
most költöztem ide, és csak barátokat keresek.
A Palm Royale maga a biztonság a gyorsan változó világunkban,
igazi szentély, amely hűen őrzi értékeit.
A kifinomult társaságot, annak szentségét, és mély meggyőződést,
hogy a szépség örök.
Jól van. Álljon fel!
Robert most lefényképezi.
Nem bánják meg!
- Jöjjön! - Ígérem! Köszönöm!
- Essünk túl rajta! - Köszönöm! Ide? Jó.
Istenkém! Milyen izgalmas! Oké.
Ne, ne! Várjon! Nem. Inkább így!
Ó, a bálterem!
TILTÓLISTA
Mennyivel tágasabb élőben!
Ezen a táncparketten történt,
hogy Marjorie Merriweather Post visszautasította Joseph Kennedyt...
- Hű! - ...az elhunyt elnök apját.
Elképesztő! Hé, hé!
- Erre tessék! - Jó illatok vannak!
- Itt kekszből sütnek valamit? - Kovászos kenyér.
Szép jó reggelt!
Jó. A legközelebbi viszontlátásra!
- Reméljük, soha. - Robert, máris búcsúzik?
A szépségkirálynős napjaim óta
a pozitív hozzáállásom megingathatatlan.
A versenyeken
a többi induló mindig alábecsült engem.
Úgy tűnik, Palm Beach szigetével is ugyanez volt a helyzet.
Az uralkodó hölgyek mind egy dologért versengtek:
a szezon királynője címért.
De hamarosan megszeretnek.
Hamarosan ezek a jómódú jómadarak meglátják az értékemet,
megerősítve bennem azt, amit eddig is tudtam...
Nekem itt a helyem.
Az embernek bíznia kell abban, hogy a siker igenis elér hozzá,
már ha mindig pozitívan áll az élethez.
NAPFÉNYES LAK
Szerencse, hogy egy méretet hordunk, Norma! Nagy sikert arattam benne.
Hortenziamintás maxidressz?
Egye fene!
Micsoda ékszerkéid vannak, Norma!
Táskák!
Gucci krokodil kézitáska. Ezt is vigyem? Ezt is viszem!
Túl jó vagy hozzám, Norma!
Ezeket holnap visszahozom. Szabályosan éget a nap.
Az időjós hölgy szerint tojást lehetne sütni az aszfalton.
Talán ki is próbálom.
Jól van.
Büszke leszel rám!
Te pihengess csak! Oké.
Igaz, jelenleg kevésbé fényűző lakhelyre kényszerültem.
De ez csak az operatív központom volt,
amíg el nem ér az igazi sorsom.
...égető gond: a vietnámi háború.
Amióta elnök lettem,
semmi sem foglal le annyira,
mint hogy megoldást keressek az állandó békére.
Tudom, néhányan azt hiszik,
beiktatásomkor kellett volna véget vetnem a háborúnak.
Én is ezt akarom.
Az amerikai emberek...
Próbálok teljes őszinteséggel beszámolni a tényekről,
és a továbbiakban is így teszek az amerikai nép érdekében.
Köszönöm.
Üdv! Lenne egy perced a nemedre?
A nemet mondásra?
Nos, talán már hallottad,
de nagy változás közeleg, aminek te is a része vagy.
A nevem Linda Shaw.
Maxine.
Látom.
Én egy olyan nőcsoport tagja vagyok,
amely a globális nőtestvériséget hivatott tudatosítani az emberekben.
- De jó! Figyelj, Linda... - Igen?
...vár a körmösöm!
Szeretnék pár percet kérni tőled, hogy rólad kérdezhessek!
- Rólam? - Igen.
Nos, csak tessék!
Te dolgozol, Maxine?
- Te jó ég, dehogy! - És szeretnél?
Isten ments!
A tanulmányok szerint az otthon maradó nők gyakran nyugtalanok, szomorúak.
Mosoly mögé rejtik szorongásaikat és kilátástalanságukat,
miközben belül haldokolnak.
Én nem haldoklok.
Hallottál a név nélküli problémáról?
Mivel nincs neve, nem.
Betty Friedan találta ki.
A boldogtalan nők teljesen meg vannak győződve arról,
hogy az otthonukon kívül nem lehetnek ambícióik.
Tessék! Meghívó a csütörtöki gyűlésünkre.
Szívesen látunk!
„Kötetek és Kötelékek.”
Egy könyvesbolt. Egy biztonságos hely az eltiport nők felemelésére.
Nők, színes nők, bennszülött nők,
mindenféle szexuális irányultság.
Szimpatizálok vele.
Csak... kezdődik a jótékonysági szezon,
és elfoglaltabb vagyok, mint az elnök.
Maxine!
Hát nem tudod, hogy a nők az élethez való jogukért harcolnak?
Őszintén szólva kissé hisztérikus és hepciáskodó vagy.
Eléggé telt vagy... Nem sértésből mondom.
Láthatóan intelligens vagy, emellett amerikai.
Tudod, én mit látok, ha rád nézek, Linda?
Egy élettel teli nőt,
akinek az egyetlen korlátja a képzelőerejének hiánya.
De azért nektek csodás partit!
Milyen szín illik ahhoz, ha önkénteskedésért tüntetnek ki?
Miközben az egész város téged köszönt.
Milyen színű a ruha?
Ó, az még nincs. Csak hangosan gondolkozok, Mitzi.
Sok nő szereti a babarózsaszínt. Ez egy semlegesebb pink.
Tetszik! Nézzük meg!
Láttad a ma reggeli Gyémánt Oldalakat?
Azt írták: „Továbbra is Evelyn Rollins az uralkodó a nehézségei ellenére.”
Nem szoktam olvasni.
Csalódottan hallom, Mitzi! Te nem vágysz az eltartott nők életére?
Én modellkedni fogok. Szombatonként a Barbizonban tanulok.
Csak ne verd magad hitelbe az oktatással!
Jó, mondd, hogy nem szeretsz!
Nahát, a kitüntetett önkéntes egy kubai étteremben!
Mi a sejhajt keres Dinah Donahue Palm Beach nyugati oldalán?
Szerinted miről beszélhetnek?
Ez bizony egy szerelmes perpatvar.
Honnan tudod?
Láttad, ahogy felrúgta a székét?
Ez bizony izzó szenvedélyre utal.
Most pedig elviharzik. Nem fényes a helyzet.
Nézd a nőt! Teljesen összetört.
Most meg a kocsijára rogy.
Mitzi, itt a nagy lehetőség!
Szegény Dinah zaklatott volt.
Nem lopózhattam oda hozzá, mint egy idegen.
Nyilván padlón volt.
Ám ha nyíltan konfrontálom a történtekkel,
akkor sosem enged a bizalmába.
Finoman kellett megközelítenem.
Diszkrét bemutatkozással.
Ó, istenem! Uramisten! Uramisten! Uram...
Jól van? Az én hibám volt.
Igen, jól.
Csak egy kis karcolás.
Karcolás? Behorpasztottam a lökhárítóját!
Hadd fizessem ki a kárt!
Ó, ugyan, azt nem fogadhatom el!
Mi már találkoztunk, igaz? Mrs. Simmons, ugye?
Az... az vagyok. Hát, igen.
Kérem, jobban érezném magam,
- ha elfogad... - Ugyan!
Mi lenne, ha meghívna ebédre?
- Vérzik a homloka. - Tessék?
- Azonnal mentőt hívunk! - Ó, kérem, ne!
Nem akarok nagy felhajtást.
Akkor megtenné, hogy elvisz a sürgősségi osztályra?
Ennél jobbat tudok! Elviszem a saját orvosomhoz.
Ha ragaszkodik hozzá.
Hihetetlen, hogy ilyen hamar fogadtak! Nagyon köszönöm.
Ez a legkevesebb! Dr. Prescott is a gyermekrákliga tagja.
A családjaink már 75 év óta
ismerik egymást.
A nagymamám az édesanyja másod-unokatestvére.
Ez ám az összeköttetés!
Neked van családod, Maxine?
Igen, van egy férjem.
Pilóta.
Többszörösen kitüntetett tiszt, széles körben ismert.
Valamint egyedüli várományosa egy műanyag- és szájvízörökségnek.
Műanyag és szájvíz?
Dehát csak egy család foglalkozik műanyaggal és szájvízzel is.
Dellacorte lenne?
Igen. Igen, az.
- Miért nem ezzel kezdted? - Még új vagyok Palm Beachen.
- Észrevettem. - Nem akartam faragatlan lenni.
Nos, nekem is még csak ez a harmadik szezonom.
És milyen messze jutottál! Idén már ki is tüntetnek!
Nem volt egyszerű menet.
Hű!
Mit szólnál ahhoz, ha ezután ennénk egy Cobb-salátát?
Szeretnék a lehetséges klubtagságomról egyeztetni veled.
Maxine, lehetek őszinte? Szörnyen érzem magam az eset miatt.
De sajnos ki van zárva, hogy mi jóban legyünk.
- Miért? - Mert nem lehetséges.
Új lányként magányos vagyok. Te is jártál a cipőmben.
Ha szponzorálnálak, a beugró összeg 30 000 dollár lenne,
plusz az 500 dolláros havi díj.
Légy őszinte! Van neked ennyi pénzed, Maxine?
Hű, ez kissé bántó!
Maxine! A táskád a Gucci 1960-as kollekciójából való.
Szép, szép, de azért eléggé árulkodó.
Dinah! Minek köszönhetem a szerencsét, gyermekem?
Szervusz, Percy! Maxine-nek kéne segíteni, egy kis koccanásban volt része.
Nézzük csak!
Mi történt, drága?
Dinah belerongyolt a kocsimba.
Dinah?
- Te is benne voltál? - Benne.
Kitűnően érzem magam.
Ha végeztem Maxine-nel, alaposan megvizsgállak!
- Nem szükséges. - Dehogynem.
Hallgass rá, Dinah! Igaza van.
Mi van, ha valami belső sérülést szenvedtél?
Azt mondtam, nem.
Egyetértek Maxine-nel, Dinah.
- Itt vagy, menjünk biztosra! - Nem akarok vizsgálatot.
Adok nyugtatót.
Nem akarok nyugtatót! Én csak el akarok menni!
Maxine, siess már, a rohadt életbe! Kérlek!
Dinah, hisztériás rohamod van, most már vegyél be egy nyugtatót!
Elintézem. Egy kis baráti csevej megoldja. Megyek.
Minden rendben?
Dinah? Drágám, ő az orvosod.
Azt mondtad, a rokonod. Miért nem engedted, hogy megnézzen?
Sejtem, hogy a kitörésed
nem a kis balesetünknek köszönhető, igaz?
Igaz.
Öntsd ki a szívedet!
- Kedves vagy, de... - Figyelj... Dinah, Dinah,
én nem is ismerem a rokonaidat!
Ha bármi nyomja a lelkedet, akkor én vagyok az embered!
Avass be!
Kicsi lány! Semmi baj!
Mondj el mindent!
Semmit se hagyj ki!
Természetesen nem tarthatom meg.
Mondd, hogy a férjedtől van!
Az atlantai Krissy barátnőm is ezt csinálta.
Ehhez a trükkhöz passzoló bőrszín is kell.
Van egy orvos San Juanban, aki elintézi az ilyen dolgokat.
Heather Quincy Moneypenny barátnőm többször is igénybe vette szolgáltatását.
Ám a diszkréciója és a csipesze is megkérdőjelezhető.
De akkor... itt a válasz.
Nem tűnhetek el csak úgy!
Perry pénteken érkezik a szezon miatt,
a bál szombaton lesz, utána lehetetlen lesz lelépnem.
Ó, tényleg.
Figyelj, nem erőltetek semmit, de van még egy lehetőség!
Szüld meg! Lépj le a kubaival! Hiszen szereted!
Dehát ő a klub teniszoktatója, Maxine!
Romantikus!
Romantikus! Elmondom, mi van a románccal.
Az első férjem igazi csaló volt.
A tetemes vagyona pedig
csak olaj volt a javíthatatlanságának tüzére.
És amikor elkövettem azt a hibát, hogy betöltöttem a 30-at,
talált valaki mást.
Én és a csinos jussom egy Park Avenue-i tágas lakásban landoltunk.
Most pedig Perryvel vagyok.
Hat hónappal a 40-en túl.
Még egy-két év, és ő is...
tovább fog lépni.
Lecserél egy újabb modellre, egy fruskára,
aki egy „tragikus vitorlás balesetben” özvegyült meg.
Amint ez megtörténik,
már csak a Palm Beach-i ház és az ékszerkollekcióm...
lesznek a társaim.
Amíg valami vén olajos fazon nem dönt úgy, hogy magányos,
és én elférek mellette a partikon.
Megbékéltem a tudattal, hogy a házasságom halálra ítéltetett,
viszont én nem fogom a válás első dominóját ledönteni.
Úgy mindent elveszítenék.
Csak a szegények engedhetik meg a románcot.
Nos, ez rám is biztosan igaz.
Mármint nem a szegénységre célzok.
Úszkálok a szeretetben.
- Mindennél jobban hiszek benne. - A szerelem puszta hazugság.
- Nem az. - De az.
Nem az.
Hazaviszlek.
Ne! Nem, már így is túl sokat tettél értem.
Nem kell fölényeskedned, Maxine! Remélem, azon már túl vagyunk.
SAGA AUTÓS HOTEL
Te itt élsz?
Csak amíg készül a házunk.
Hát...
Köszönök mindent, Maxine.
Holnap megismételhetnénk.
Szenvedjünk újra balesetet?
Osszam meg egy idegennel a titkaimat?
Törjem össze egy férfi szívét? Nem igazán fűlik hozzá a fogam.
A barátságrészre céloztam.
Most költöztem ide, rendkívül magányos vagyok.
Nagyon ügyesen hozol kínos helyzetbe. Ezen dolgozz még!
Nem ez volt a szándékom.
Mégis megtetted.
Meg.
KÖTETEK ÉS KÖTELÉKEK
Mégis akad valami, ami megfelel a szűk határidődnek.
Megtennéd?
Dinah, én talpraesett vagyok. Valamint rendkívül diszkrét.
Simone de Beauvoir írta A második nemben:
„Nőnek nem születünk, hanem azzá válunk.”
Lindával a nőiség három fogalmát azonosítottuk a kultúrában.
A lebecsült nőét.
Nem méltó a férfi fizetésére, nem ér annyit.
Élve elégették.
A passzív nőét.
A férjére hagyja a politikát, még a kanapéról sem áll fel.
Lefejezték.
A dísztárgyként kezelt nőét.
Ő a vágy megtestesítője, a kizsákmányolható test.
Ő önmagát pusztítja el.
Itt most álljunk meg! Gondolkozzunk nyitott szemmel, csendben!
Nézzetek rá valakire! Nyugodtan sírhattok.
- Engedjétek szabadjára! - Linda!
Maxine! Szia, ö... örülök, hogy eljöttél!
Figyelj! Van egy segítségre szoruló nővérünk.
Jó, épp...
Milyen szép teríték!
Linda érdeme.
Épp egy szertartás folyik,
a szemünkkel kommunikálunk, szóval...
Abortuszra lenne szüksége.
Ezt nem hiszem el.
Lett egy barátom, Norma, egy igazi barátom!
A társaság tagja. Kitüntetett!
El tudod hinni?
Tudom, durván hangzik a számból.
De tudom, hogy tudod, hogy nekem sok szeretet van a szívemben,
szinte túlteng!
Csak az évek múlásával egyre nehezebb az életem.
Próbálok mindig mosolyogni, Norma. De tényleg. Már belefáradtam.
Elég lesz, Maxine! A sajnálkozás a szánalmasoknak való!
Ó, Norma!
Miért nem ebből az évtizedből ruházkodtál?
Bárcsak egy cipőméretet hordanánk!
Nagyon kapaszkodsz az életbe, mi, Norma?
Igazi inspiráció vagy.
De csak én látogatlak meg téged.
Holnap jövök!
Intézze el!
Igenis.
Holnap jövök.
Nem is sejtette, hogy valaki meglátta.
Annyira, nem is tudom...
emberi volt.
Lopott?
Nem hiányzik senkinek.
De lopott?
A család most nehéz időket él.
Így a megfelelő összegért szívesen megválnak tőle.
Adok egy 20-ast az egészért.
Húsz dollárt?
Húszezret. Van még több is?
Tudja, ez a család most több szempontból is szenved.
Parancsoljon!
Köszönöm.
Akár egy földre szállt angyal!
Dinah!
Grayman! A többiek voltak már bent?
Voltak. De ön a kitüntetett. Eszerint kezeltem őket.
Mi lesz Evelynen?
Ujjas ruha.
Ön szörnyű, Grayman! Evelyn csak próbál lépést tartani.
Nos, inkább cammog.
A férje miatt nehéz helyzetbe került,
folyton gondozni kellett az elmúlt években.
Ó, igen. Nem bírja már sokáig.
Talán itt a lehetőség a trónfosztásra.
Grayman! Állítása szerint nagyobb vadra feni a fogát.
A gyermekrákon csak a Tengerparti Parti tesz túl,
és mint tudjuk, az nem lesz idén.
Egy korszak vége.
Szomorú, nemde?
Nem szívesen siettetlek,
de elkésünk arról a teadélutánról.
Igen, igen.
Grayman, csütörtökön beküldök valakit ezért.
Várjuk.
Viszlát, Grayman!
Köszönöm, hogy tartottad a szádat Grayman előtt.
Igazi pletykafészek a fickó! De a stílusérzéke isteni.
- Mindannyiunknak megvan a maga helye. - Meg.
Maxine, én szeretem Eddie-t.
Tudod? De nem szülhetem meg a gyerekét.
Hát persze hogy nem!
Nem tudhatja meg. Összetörne a szíve.
Nem fogja. Ne aggódj!
Olvasod a Gyémánt Oldalakat?
- Nem. - Pedig kéne.
Nos, a benne szereplő nőknek se identitásuk, se értékük, se hatásuk.
Azok a nők a női nem kiválóságai!
Jó ügyek érdekében gyűjtenek vagyonokat, és közben nagyon csinosak!
Már megbocsáss,
de én nem foglalkozok holmi cafkák csacskaságaival!
Linda nem akart jönni?
Linda az ilyen nőktől eléggé kiakad.
Dinah... rendben lesz, igaz?
Rendben lesz.
Egyáltalán kik ezek a nők? Meg sem kérdeztem.
Ápolók, egy titkos közösség tagjai.
Az orvos megengedi nekik, hogy itt dolgozzanak.
Floridában ez a legjobb megoldás,
ennél tisztább és biztonságosabb lehetőség nem akad.
Még friss a barátságunk, és szeretném, ha rendben lenne.
Maxine, te feminista vagy.
Hogy én?
Melyikük vigyáz rá a következő napokban?
- Én. - Egy kis vérzés normális,
de figyeljen oda az erősebb vérzésre, lázra!
Ha bármi baj lesz, de nem lesz, akkor nem jártak itt!
Tulajdonképpen szökevények lettek, tartsa a száját!
Úgy bizony, nővérem!
Nem, 1000 dollárt kérek! Készpénzben.
Dinah nem fizette ki? Ez azért elég sok!
A kockázattal arányos fizetség.
Neked azért biztosan belefér.
Milyen kedves!
Fogod?
Folyton azon jár az eszem, milyen szép lett volna, ha máshogy alakul.
De így volt helyes.
Persze.
Szerintem te vagy az egyetlen igaz barátom.
Cukor vagy, Maxine!
Semmiség.
Én...
Őszintén szólva remekül vagyok, mintha meg sem történt volna.
Nincs lázad.
Elugranál nekem a Ceilbe, hogy elhozd a ruhámat szombatra?
Felhívtam Graymant. Már vár.
Erre nincs embered?
Itt vagy nekem te, a barátosném!
Örülök, hogy így látod.
Nem akarok faragatlan lenni.
De mivel már kicsattanó formában vagy,
gondoltam, rákérdezek újra arra a szponzordologra.
Én nem szponzorállak, Maxine.
Megvan a pénzem. Tényleg...
Igen, a Dellacorte-milliók.
Meséltem, honnan ismerem Douglast?
- A szájvizeset? - Igen.
A Miss Chattanooga szépségverseny bírája volt.
Nem mondod...
Szóval döntős voltam. Már megvolt az estélyis és a bikinis kör,
épp az interjús rész következett.
Általában remekeltem benne.
De akkor teljesen összezavart egy kérdés.
„Mi a legnagyobb hibád?”
Ez olyan kérdés, amit a versenyzők
a saját kárukra elviccelnek,
de azért nem túlságosan.
Tudod: „A húgom szerint túlzottan bőkezű vagyok,” vagy ilyesmi.
De nekem semmi sem jutott az eszembe.
Ezt meg is mondtam. Őszinte voltam.
„Nézzék, én elégedett vagyok azzal, aki vagyok!”
Így vesztettem.
A kérdés előtt magas pontszámaim voltak,
de mivel túl nagyra tartottam magam, és nem hazudtam,
ezután esélyem sem volt.
Egyedül Douglas tartotta jó válasznak.
A többi zsűritaggal leszavazott. De tudod, miért?
Mert ha én nyerek, továbbjutok a Miss Tennessee-re,
aztán a Miss Americára, és én lettem volna mindenki szépségkirálynője.
Douglas pedig azt akarta, hogy az övé legyek.
Elvesztettem a fonalat, Maxine.
Arra kérlek, segíts, hogy...
idetartozhassak!
Miért akarod ennyire?
És te miért?
Nem is tudod, milyen igazi embernek lenni.
Rémisztőbb, mint hinnéd.
„Igazi embernek.”
Ha innen jobbra kifordulsz a kocsifelhajtóról,
ott a Dellacorte-villa. De ezt persze tudtad.
Én... Igen, tudtam.
És azt is, hogy a ház tulaja rendezi az éves Tengerparti Partit?
Igen. Hogyne.
És azt is, hogy idén nem lesz, Maxine?
Hiszen az utolsó Dellacorte épp az utolsókat rúgja.
Biztosíthatlak, amikor feldobja a talpát,
akkor vége a Tengerparti Partiknak és a Dellacorte-oknak.
Hazug nő vagy, Maxine.
De azt mondtad, én vagyok az egyetlen igaz barátod.
Én nem mondtam ilyet. Kérlek, távozz!
Most ki a hazug?
- Te! - Jesszus!
Reméltem, láthatom rajta még egyszer,
de így meg kell várnom a Gyémánt Oldalakat.
Remélem, benne lesz.
Biztosan.
Grayman!
Üdv!
Mrs. Donahue felhívhatja, ha igazítani kell a ruhán?
Az ügyfeleim bármikor elérnek, éjjel-nappal.
Mrs. Donahue tudja ezt.
Biztos nem lesz gondja.
Miért lenne?
Én nem akartam semmire sem célozgatni.
De mégis így tett.
Grayman, olyan jó tudni, hogy Dinah számíthat önre
ezekben a nehéz időkben!
Természetesen.
Barátként ez nagyon megnyugtató.
Mrs. Rollins már várja. Menjen csak oda, kérem!
Ám az Egyesült Államok elnökeként
esküszegést követnék el, ha átengedném ezt a törvényt.
A kisebbség ne írja elő, mit gondoljanak mások,
és ne erőltessék rá az emberekre az utcai demonstrációkkal!
Jövök!
Aú! De szűk!
Jövök!
Ez az én ruhám!
Csak felpróbáltam a méretet. Leveszem.
Miért hozott nekem Grayman és Evelyn Rollins süteményt a Ganache-ból?
Ezt nem értem...
Palm Beachen a Ganache muffinjait a betegeknek visszük.
- De te nem vagy beteg. - Valaki mégis ezt sugallta nekik.
De hülye vagyok!
Bocsánat! Sikerült elterelned a gyanút?
Mit mondtál még nekik?
Semmit! Hidd el!
Én nem az a fajta nő vagyok, aki elárulná a másikat. Feminista vagyok.
Szuka vagy!
Nem tetszik nekem ez a hangnem, Dinah.
Nem vagyok az. Igenis sokat érek neked.
Van olyan részed, amit nem játszol meg?
Mi? Most mire célzol?
Szia, drágám!
Szia!
Hát milyen csinos valaki!
A vacsorára vettem fel.
Milyen volt Arizona?
A szokásos.
Ő Dinah, az új legjobb barátnőm.
Douglas Dellacorte Simmons kapitány.
Pilóta?
És Dellacorte?
Menj csak be, és mosd meg a mancsod!
Mindjárt rendelek fasírtot.
Fincsi!
Ezt. Ezt kívánom neked: az igaz szerelmet.
Tudom, mennyit jelent neked a rangod, a házasságod anyagi értéke.
Nem akarok kellemetlen helyzetet, Dinah.
Jó barátod akarok lenni.
De most nagyon megnehezíted a dolgomat.
Harmincezer dollár.
Üdv a klubban, Mrs. Simmons!
Mrs. Dellacorte.
Tudja, nagyon boldog vagyok, hogy itt lehetek,
és hogy Dinah kezeskedik értem.
A Grasshoppere.
Köszönöm, közlegény!
Nem nézte ki belőlem, mi?
A pultnál leszek, ha bármire szüksége lesz.
Robert! Ne becsüljön alá egy Dellacorte-ot!
Nem is tenném.
Szerinted meddig húzza?
Semeddig.
Mondtam én, hogy büszke leszel.
Bejutottam!
Tényleg sikerült!
AZ ÉV ÖNKÉNTESE - 1969
- Megfogná? Köszönöm. - Hogyne.
Szinte ragyog.
A díjat Palm Beach jó asszonyainak ajánlom,
akik nagyon jól tudják, hogy a jótékonyság otthon kezdődik.
Te erre születtél.
Köszi, szívem!
Douglas! Nem hiszek a szememnek!
Evelyn, rég láttalak.
Bizony rég.
Evelyn, ő a feleségem, Maxine.
- Üdv! - Múlt héten már találkoztunk.
Drágám, nem is említetted, ki vagy! Mondhattad volna!
Most már tudod.
Douglas, légy kedves, hozz nekünk egy kis pezsgőt!
Hogyne.
Tessék viselkedni!
Te is!
Mindig olyan aranyos kisfiú volt!
Igen.
Kedves és önfejű.
Határozottan szép esténk van.
Ugye?
Dinah csodásan fest, igaz?
Tudod, igazából jó, hogy őt tüntették ki helyettem.
Folyton csak jótékonykodik ez a nő.
De ezt már tudod.
Parancsolsz?
Szponzorált téged. Én sosem foglak, azok után, amit tettél.
- Nem csináltam semmit Dinah-val. - Nem Dinah-val, Normával.
Azt hiszed, nem tudom, mi folyik itt?
Douglas volt a szeme fénye. Nagy reményei voltak vele kapcsolatban.
Ehelyett csapdába csalta egy kivénhedt szépségkirálynő.
Neked nem itt van a helyed.
Mi történt, Maxine?
Nem emlékszek az esetre.
Tehát vagy mindenki hazudik...
vagy...
elkattant az agyam.
A feliratot fordította: Alimuradov Dóra